NaiveNeuron/SloPal huggingface dataset:
Ľ. Vážny, minister dopravy, pôšt a telekomunikácií SR: (2009-06-18):
Vláda Slovenskej republiky prerokovala návrh dohody dňa 20. mája 2009, ktorý schválila uznesením č. 372 bez pripomienok. Umiestnením Centrálneho úradu projektu Transeurópskych železníc v Bratislave sme prispeli k aktívnejšej spolupráci na úlohách projektu Transeurópskych železníc v prospech Slovenskej republiky. Stanovisko Centrálneho úradu býva podkladom pri rozhodovaní Európskej komisie o trasách TENT-T a o prioritných osiach. Dohoda sa v súlade s čl. 7 ods. 5 Ústavy Slovenskej republiky kvalifikuje ako prezidentská, prednostná medzinárodná zmluva, pretože priamo zakladá práva alebo povinnosti fyzických alebo právnických osôb. Jej obsahom sú výsady a imunity, ktoré korešpondujú s výsadami a imunitami poskytovanými úradníkom OSN na základe Dohovoru o výsadách a imunitách Organizácie Spojených národov z 13. februára 1946. Materiál je legislatívnej povahy. Ratifikácia vykonávania tejto dohody nebude mať negatívne ekonomické, environmentálne vplyvy, ani vplyv na podnikateľské prostredie a súčasne má mierny pozitívny vplyv na zamestnanosť. Vážení prítomní, dovoľujem si vás požiadať o podporu pri prerokúvaní predloženého materiálu a vyslovenie súhlasu s predloženým vládnym návrhom. Ďakujem za pozornosť, skončil som.
Kočiš, Eduard, poslanec NR SR (2023-02-09):
Veľmi pekne ďakujem za slovo, pán predsedajúci. Cieľom tohto predkladaného zákona je vlastne zjednodušiť administratívu na podávanie daňových priznaní športových odborníkov, ak majú príjmy z inej samostatne zárobkovej činnosti. (Reakcie z pléna.) To už ste pri inom zákone? Čiže pri tom zákone o hodine telesnej výchovy. (Prerušenie vystúpenia predsedajúcim.)
Laurenčík, Milan, podpredseda NR SR (2021-05-11):
To bol posledný príspevok v rozprave k petícii občanov Slovenskej republiky. Ja teraz vyhlasujem... (Reakcia z pléna.) Do rozpravy chcete ísť? (Reakcia z pléna.) Do rozpravy ešte. Nech sa páči.
Laššáková, Jana, podpredsedníčka NR SR (2013-03-14):
Ďakujem pekne, pán minister. V poradí piatu otázku položila pani poslankyňa Mária Ritomská ministrovi práce, sociálnych vecí a rodiny Jánovi Richterovi. A otázka znie: „Vážený pán minister, ako poslankyni dostala sa mi informácia, že sa chystáte zabezpečiť na úradoch práce službu terénnych pracovníkov, môžete informovať verejnosť, kedy bude táto záslužná úloha aktuálna a aká bude presná náplň práce týchto pracovníkov?“ Pán minister, nech sa páči, odpoveď, ako aj oznámenie ukončenia odpovede.
Hrnčiar, Andrej, podpredseda NR SR (2017-02-08):
Pán poslanec Sopko.
Kresák, Peter, poslanec NR SR (2016-06-16):
Ďakujem pekne. Ospravedlňujem sa za zdržanie. Takže dovoľte, aby som navrhol, aby predmetný návrh pána poslanca Gábora Gála prerokoval Ústavnoprávny výbor Národnej rady Slovenskej republiky a výbor pre obranu a bezpečnosť s termínom do 6. septembra 2016. Ďakujem pekne. (Reakcie z pléna.) A gestorský výbor je, samozrejme, výbor ústavnoprávny.
Glváč, Martin, podpredseda NR SR (2018-09-14):
Pán poslanec Simon.
Figeľ, Ján, podpredseda NR SR (2015-05-15):
Ďakujem pekne. Chcem sa spýtať, či sa niekto hlási ešte do rozpravy ústne. Nikto. Takže vyhlasujem všeobecnú rozpravu za skončenú. Pán navrhovateľ, chcete sa k nej vyjadriť? Nie. Pán spravodajca? Nie. Ďakujem obom pánom. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Eriky Jurinovej, Igora Matoviča a Richarda Vašečku na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Tento návrh zákona je pod tlačou 1479 a návrh na jeho pridelenie do výborov je v rozhodnutí predsedu č. 1513. Dávam teraz slovo pánovi Richardovi Vašečkovi, aby návrh zákona uviedol.
Žitňanská, Lucia, poslankyňa, NR SR (2014-06-11):
Bod 62.
Kollár, Boris, predseda NR SR (2023-06-22):
Ďakujem pekne. Je, prosím, všeobecný súhlas? (Súhlasná reakcia pléna.) Áno, ďakujem pekne, uvedené sme schválili. Pán poslanec Faič, nech sa páči.
Hrnčiar, Andrej, podpredseda NR SR (2018-05-15):
Jedna faktická poznámka, pán poslanec Dostál.
Beblavý, Miroslav, poslanec NR SR (2018-09-18):
Ďakujem pekne, pán predseda. Ja si dovolím ctených kolegov upozorniť, že vlastne ten nesúhlas, ktorý vyjadril pán poslanec Grendel, sa netýka teda návrhu, ktorý tu je predkladaný, k tomu neviem, aký má názor, ale toho zákona, ktorý tu už bol schválený a o ktorom sme teda diskutovali v rámci, v rámci rozpravy. To znamená, že, striktne povedané, nie je predmetom dnešnej rozpravy, ale my sme ho otvorili, takže je úplne legitímne aj ten nesúhlas dať najavo a tým pádom, ja jak môžem, pán poslanec, budem tiež na to stručne reagovať. Viete, ak je niečo výnimkou, môžte to riešiť trestaním jednotlivca. Ak je niečo systémom, tak to nemôžete riešiť trestaním jednotlivca. A ak naozaj máme skúsenosť, že bez ohľadu na to, ktorý sudca má práve službu, bez ohľadu na to, ako to vyzerá, tak je tam automatické schvaľovanie návrhov orgánov činných v trestnom konaní. Jediná výnimka, o ktorej viem, je Špeciálny súd, tak ak poviem, že to máme riešiť trestaním jednotlivých sudcov, tak ten problém neriešim, lebo to je, ako keby som povedal, že nejaký problém v medicíne, ktorý sa týka všetkých lekárov, viem vyriešiť tým, že ich budem zatvárať za to, že to urobia. Nikto nemôže zatvoriť všetkých lekárov, nikto nemôže zatvoriť alebo zbaviť talára všetkých sudcov a hovorí nám to o niečom hlbšom. To znamená, že rozumiem tomu, čo hovoríte o tom, že riešením zneužívania odpočúvania by mohlo byť prísnejšie vyvodzovanie zodpovednosti voči sudcom, ale jednak to pokladám za teoretické riešenie, ktoré v praxi vzhľadom na tú rozšírenosť to nebude fungovať. Ale položím vám inú otázku, a to je, že ako sa o tom vôbec dozvieme? Ako sa o tom vôbec niekto dozvie? Pretože práve bez tej verejnosti, aspoň základ bez tej možnosti sa na to pozrieť, je ten problém vlastne nezistiteľný, on neexistuje. My to, že je to takto, to, že je to zneužívané, vieme práve vďaka tomu, že sa tie údaje mohli zverejňovať. Ony keď sa zverejňovať nebudú, tak nebude vlastne možné ani nikoho trestať, resp. bude to možné na základe interných mechanizmov kontroly. Len. A to je práve to, kde možno aj ten vzťah... A, pardon, musím... (Prerušenie vystúpenia časomerom.)
Kollár, Boris, predseda NR SR (2021-10-27):
S ďalšou faktickou vystúpi pán poslanec Žiak.
Čaplovič, Dušan, minister školstva, vedy, výskumu a športu SR (2012-09-20):
Vážené dámy, vážení páni, vážená pani podpredsedníčka a predsedajúca, dovoľte, aby som urobil niekoľko poznámok k úvodu k vládnemu návrhu zákona, ktorým sa mení a dopĺňa zákon číslo 184/2009 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony. Keďže som o tomto zákone hovoril aj v prvom čítaní a hovoril som aj to úvodné slovo, som mal aj v rámci výboru školského a, samozrejme, aj v rámci výborov, ktoré ma vypočuli a mali k tomuto návrhu zákona rokovanie; a napokon aj v gesčnom výbore, budem sa, zameriam sa len na niektoré konkrétne body. Zámerom predkladanej novely je po prvé prispôsobiť odborné vzdelávanie a prípravu požiadavkám trhu práce, zvýšiť počet absolventov stredných odborných škôl, zvýšiť záujem žiakov základných škôl o štúdium na stredných odborných školách, podporiť štúdium v študijných odboroch a v učebných odboroch, ktoré sú požadované trhom práce, avšak v súčasnosti majú nízky počet absolventov a po ďalšie reagovať na riešenie situácie v prípade nadbytočných študijných odborov, o ktorých absolventov trh práce nemá záujem. Samozrejme, dôležitou súčasťou je, aby boli zverejňované informácie a uplatnenia absolventov stredných škôl, participácia zamestnávateľov na tvorbe analýzy a prognóz vývoja na trhu práce, rozšírenia subjektov, ktoré budú členmi krajských rád pre odborné vzdelávanie, ustanovenie povinností, samosprávnym krajom vytvoriť v spolupráci so svojimi partnermi regionálnu stratégiu výchovy a napokon, ako aj ďalšie objektívne merateľné kritéria zapracované v spoločnej správe, výborov Národnej rady, kde sú uvedené konkrétne veci, na základe ktorých sa bude rozhodovať. Predovšetkým oblasť odborníkov, tak z verejného, štátneho či súkromného, alebo cirkevného školstva a, prirodzene, prenášame tieto povinnosti nie na úradníkov, aby rozhodovali tak, ako rozhodla jedna úradníčka teraz podľa starého zákona v Nitrianskom samosprávnom kraji, ale aby o tom rozhodovali piliere demokracie, a to sú regionálne parlamenty. Ďakujem vám za pozornosť.
Paška, Pavol, predseda NR SR (2012-11-28):
Pani podpredsedníčka Jurinová.
D. Lipšic, poslanec: (2007-10-25):
A po druhé, pán poslanec Jarjabek, aký bude výsledok rokovania finančných skupín s poslancami vládnej koalície? No uvidíme pri hlasovaní.
Pellegrini, Peter, predseda NR SR (2015-05-20):
Pani poslankyňa Pavlovičová.
Zmajkovičová, Renáta, podpredsedníčka NR SR (2013-09-11):
Pán poslanec Viskupič bol posledný, ktorý bol prihlásený do rozpravy. O slovo požiadal pán minister, o možnosť vystúpiť v zmysle rokovacieho poriadku v rozprave. Nech sa páči, pán minister.
Grendel, Gábor, podpredseda NR SR (2022-02-03):
No, urobme si trošku poriadok, pán poslanec. Pán poslanec Šipoš, prosím, nevyrušujte, keď niekto má faktickú poznámku. (Reakcia z pléna.) Áno, aj mňa. Takže poprosím vás (reakcia z pléna), kľud v sále. A pán poslanec Mazurek, reagujte na rečníka, nie na pána Šefčíka, ktorý už nereční. (Reakcia spravodajcu.) Pán poslanec Kazda s faktickou poznámkou.
Laššáková, Jana, podpredsedníčka NR SR (2014-11-10):
S reakciou pán poslanec Frešo.
Hrnko, Anton, poslanec NR SR (2018-09-20):
Ďakujem, pán predsedajúci. Pán poslanec Grendel, táto otázka je v našej spoločnej zodpovednosti, vašej a mojej. To, že tento výbor ešte nie je zriadený, nie je ani vaša chyba, ani moja chyba, je to presne tak, jak ste to pomenovali, chyba tých, ktorí si neuvedomujú veľkú vážnosť takéhoto výboru, ktorí si neuvedomujú, že vlastne aj všetci občania, ale aj všetci poslanci, politici, majú právo byť chránení pred neoprávneným zásahom použitia ITP. Žiaľ, táto skutočnosť sa láme na tvrdohlavosti jedného človeka, ktorý bol odvolaný z vlády za to, že neoprávnene odpočúval ľudí. A ak naďalej strana SaS trvá na tom, aby to bol tento človek, žiaľbohu, nemôžeme pokračovať v zmysle zákona, lebo tá komisia musí byť predložená v zmysle zákona do parlamentu komplexne. Ďakujem za pozornosť.
V. Veteška, podpredseda NR SR: (2004-07-06):
P. Bódy, poslanec: Ja som skôr narážal na tie veci, ktoré sú možno v tom zákone kontraproduktívne, alebo ktoré nemajú takú vyváženosť. Tá jedna sa dotýka práve toho, čo povedal pán kolega Džupa, kde on možno nerozumel tým dvom rovinám. Tá jedna rovina je práve tá, ktorá dáva veľký liberálny priestor distribúcii a predaju liekov, a tá druhá rovina je možno trošku takou ochranou všetkých tých, ktorí majú vzdelanie a kompetenciu vykonávať služby v prospech občana v distribúcii a predaji liekov. Takže asi takto. Ďakujem za slovo.
Šimečka, Michal, podpredseda NR SR (2024-01-18):
Pán minister.
Dostál, Ondrej, poslanec NR SR (2021-06-17):
Pán predseda, dajte, prosím, hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje vládny návrh zákona do 14. septembra 2021.
Bugár, Béla, podpredseda NR SR (2011-02-11):
Prezentujme sa a hlasujme o tomto bode. (Hlasovanie.) Prítomných 111, proti 110, 1 nehlasoval. Konštatujem, že bod č. 34 sme neschválili.
P. Hrušovský, podpredseda NR SR: (2001-09-07):
M. Podhradská, poslankyňa: Ďakujem za slovo, pán predsedajúci. Ja sa naozaj plne stotožňujem so všetkým, čo tu povedal pán poslanec Tkáč. Len v jednej jedinej veci by som si dovolila rozporovať jeho názor, keď vravel, pripomínal, ako sa náš naozaj veľmi zábavný premiér tasil svojho času tým, že súčasná vláda bude inak riešiť otázku dôchodkov. Ja si myslím, že táto vláda ju naozaj rieši inak, ako ju riešila Mečiarova vláda. Kým za Mečiarovej vlády reálna hodnota dôchodkov stúpala, tak počas tejto vlády za celé tie tri roky je to naopak. A aby sme si to znovu uvedomili, že nejde len o tento návrh, ktorý je dnes tu, že nejde len o rok 2001, tak ja len pripomeniem jeden fakt, ktorý sme napokon citovali aj v zdôvodnení k pozmeňujúcemu návrhu na valorizáciu dôchodkov, na zvýšenie dôchodkov o 12 %. V zdôvodnení sa zdôrazňuje, že vládou navrhované zvyšovanie dôchodkov nezodpovedá predpokladanému rastu životných nákladov do konca tohto roku, lebo tie sa predpokladajú vo výške 10 – 12 %. Už v predchádzajúcom roku alebo v predchádzajúcich rokoch 1999 a 2000 bol zaznamenaný prepad reálnej hodnoty vo vyše 14 % a s očakávaným prepadom v tomto roku 5 – 7 % sa za tri roky znížila reálna hodnota dôchodkov o 21 %. To je výsledok „nového prístupu k dôchodcom“, ktorý uviedla do života súčasná vládna koalícia.
Lehotský, Tomáš, poslanec NR SR (2022-11-08):
Ďakujem veľmi pekne, pán predsedajúci. Dovoľte mi teda v stručnosti pripomenúť vám, potom v rozprave, do ktorej sa teda hlásim, rozšírenejšie pripomeniem, o čo v tejto novele zákona ide. Ide o to, aby firmy, ktoré sa zúčastňujú, resp. budú zúčastňovať na biznise so štátom v rámci schémy štátom podporovaného nájomného bývania, aby tieto firmy museli byť zapísané do registra partnerov verejného sektora, tak ako je to pri všetkých firmách, ktoré robia biznis so štátom. A teda táto novela zavádza túto povinnosť aj s tým, že ak sa tak nestane, čo to bude pre tieto spoločnosti znamenať, resp. ak sa tak nestane, resp. ak sa tak stane a v nejakom čase tieto firmy budú z tohto registra vyhodené, čo to bude pre nich znamenať. Takže viac poviem potom v rozprave, do ktorej sa hlásim. Ďakujem.
Saloň, Marián, poslanec NR SR (2010-07-08):
Ja poprosím, vám pozývam na rokovanie prvého výboru po skončení zajtrajšej schôdze. Je to výbor na kontrolu činnosti Národného bezpečnostného úradu. Ďakujem pekne.
Krajčí, Marek, poslanec NR SR (2021-12-10):
Pristúpme teraz k hlasovaniu o mojom druhom pozmeňujúcom návrhu. Požiadal som o osobitné hlasovanie o bode 3. Pán predseda, dajte, prosím, hlasovať o bode 3 môjho druhého pozmeňujúceho návrhu.
Laššáková, Jana, podpredsedníčka NR SR (2015-02-04):
Nech sa páči, pán poslanec Hlina, máte slovo.
Laurenčík, Milan, podpredseda NR SR (2020-07-24):
Pán poslanec Marián Saloň.
Galek, Karol, poslanec NR SR (2022-10-25):
Janka, ja budem trošku provokatívny. Ja poviem, že som veľmi vďačný pánovi Čepčekovi za jeho návrh na tvoje odvolanie, pretože dal ti naozaj možnosť sa relevantne odprezentovať. Nie je tu síce veľa poslancov, ale veľmi veľa ľudí sleduje tieto rozpravy priamo v televízii. Dokonca ani všetko, čo si ty hovorila, som o tebe nevedel, hoci sa poznáme už roky. Klobúk dolu pred tebou ako ženou, aj ako odborníčkou. Pretože naozaj to, čo si urobila, je pravda, to nie je iba o tom, že by si sa chválila, ale naozaj poznám mnohých ľudí, ktorí oceňujú tvoju prácu a takisto by ťa podporili, keby boli tuná v parlamente, ale aj kľudne kdekoľvek inde. Ty si sa nebála toho osobnostného striptízu a ja si myslím, že takéhoto striptízu by sa nemal báť žiaden šéf výboru. Možno by bolo dobré, a je to taká nejaká myšlienka, ktorú by som chcel podsunúť pánovi Čepčekovi, či by takto postupne nevyzval všetkých ostatných šéfov výborov na odstúpenie alebo odvolanie, aby sa nám naozaj všetci takto popredstavovali. Ono totižto aj pre mňa je to také, že lepšie sa zoznámime, je to taký teambuilding svojim spôsobom. Posilnilo by to naše vzťahy, niektorí by sa vyčistili a keď nie, je to tak, ono, ako sa hovorí. Keď budeme k sebe úprimní a budeme hovoriť to, čo si myslíme, tak budeme mať v konečnom dôsledku aspoň jeden od druhého pokoj, keď to inak nepomôže. Ďakujem.
Čekovský, Kristián, poslanec NR SR (2023-06-16):
Ďakujem pekne. Ja k tomuto pozmeňujúcemu návrhu asi dve také veci. Prvou je, že nie som si úplne istý a priam pochybujem, že toto, tento pozmeňujúci návrh patrí k tomuto vládnemu návrhu zákona, ktorý je o Rozhlase a televízii Slovenska, a riešiť Tlačovú agentúru Slovenskej republiky, áno, je to verejnoprávne médium, ale je to prílepok. Čiže snažíme sa alebo snažíš sa riešiť teraz financovanie inej inštitúcie v zákone o RTVS. To je teda prvá taká asi technická vec, že teda je to, je to nesúvisiaci návrh a teda prílepok. A druhá vec. Ja nespochybňujem to, že tak ako RTVS, aj Tlačová agentúra Slovenskej republiky potrebuje diskusiu o rozpočte a nechcem teda rovno povedať, že a možno aj viac peňazí, pretože to by malo vyplynúť aj z nejakej diskusie. A tak ako pri RTVS-ke, tak poviem aj pri Tlačovej agentúre Slovenskej republiky, že predtým ako niekde zvýšime rozpočet alebo nalejeme viac peňazí alebo niečo zastabilizujeme, nejaké financovanie, tak si musíme byť istí, že vnútorné kontrolné mechanizmy a vnútorné mechanizmy kontroly a riadenia sú v poriadku a prešli nejakou reformou alebo nejakom obmenou. A aj v prípade tlačovej agentúry je dôležité povedať alebo teda dôležité takúto vnútornú reformu alebo teda reformu vnútorných orgánov urobiť už len z dôvodu, že šéfa agentúry volí správna rada, ktorú volí parlament. Čiže aj tam potrebujeme posilniť nezávislosť a následne sa môžeme baviť aj o financiách.
Pellegrini, Peter, predseda NR SR (2015-02-11):
Vážené pani poslankyne, vážení páni poslanci, budeme pokračovať v prerušenom rokovaní hlasovaním v prvom čítaní o návrhu poslancov Hudackého a Zajaca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 1368, bod 55 schváleného programu. 	Poprosím teraz pána spravodajcu Ivana Švejnu, aby uviedol hlasovanie o tomto bode programu. (Hlasovanie o návrhu poslancov Národnej rady Slovenskej republiky Jána Hudackého a Pavla Zajaca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 513/1991 Zb. Obchodný zákonník v znení neskorších predpisov , tlač 1368.)
Danko, Andrej, predseda NR SR (2018-02-13):
Chce sa vyjadriť pani spravodajkyňa? Nie, ďakujem. Prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Mareka Krajčího a Igora Matoviča na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona je uverejnený ako tlač 838, návrh na jeho pridelenie na prerokovanie výborom je v rozhodnutí č. 872. Dávam slovo poslancovi Marekovi Krajčímu, aby návrh zákona uviedol.
V. Veteška, podpredseda NR SR: (2004-09-10):
Prerušujem rokovanie o tomto bode programu a pristúpime k hlasovaniu.
Hrnčiar, Andrej, podpredseda NR SR (2017-09-13):
Pán poslanec Heger.
Zmajkovičová, Renáta, podpredsedníčka NR SR (2012-05-03):
Pán poslanec Kaník s reakciou na vystúpenia.
Blanár, Juraj, podpredseda NR SR (2021-07-01):
Pán poslanec Beluský, budem informovať o tom, o tej vašej výhrade v súvislosti s § 93 pána predsedu parlamentu Kollára, ktorý bude riadiť hlasovanie. Rovnako tak môže urobiť aj spravodajca, keď bude uvádzať hlasovanie. Ďalší v rozprave vystúpi predseda finančného výboru pán poslanec Marián Viskupič, nech sa páči.
Pellegrini, Peter, predseda NR SR (2015-06-25):
Ďakujem pekne. Pán spravodajca zobral na vedomie, aby sa o vašich pozmeňujúcich návrhoch hlasovalo samostatne. Kolegyne, kolegovia, vyhlasujem krátku dvojminútovú prestávku, o jedenástej budeme pokračovať hlasovaním o prerokovaných bodoch. (Krátka prestávka.) (Po prestávke.)
Bugár, Béla, podpredseda NR SR (2017-06-14):
Nech sa páči, pani poslankyňa, môžete reagovať.
Štefanec, Ivan, poslanec NR SR (2013-09-05):
Ďakujem pekne, pani podpredsedníčka. Dámy a páni, mám tri interpelácie. Prvá je smerovaná na pána predsedu vlády Roberta Fica: Vážený pán predseda vlády, interpelujem vás ohľadom alarmujúceho vývoja verejného dlhu. Dlh Slovenska dosiahol vlani úroveň 52,1 percenta. Rýchlym tempom pokračuje v raste ďalej a podľa Európskeho štatistického úradu EUROSTAT v prvom kvartáli tohto roku stúpol na 54,9 percenta. Z tohto dôvodu už boli aktivované prvé opatrenia ústavného zákona o rozpočtovej zodpovednosti. Napriek závažnosti témy neprebehla k situácii zodpovedajúca diskusia. List, ktorý minister financií zaslal Národnej rade Slovenskej republiky, nebol dostatočný a neprebehla k nemu patričná diskusia. Zaradenie osobitného bodu programu na schôdzu Národnej rady na túto tému bolo viacnásobne odmietnuté a takisto mimoriadna schôdza Národnej rady na túto tému nebola vládnymi poslancami schválená. Keďže považujem vývoj verejného dlhu za kritický, týmto vás žiadam o odpoveď, akými opatreniami budete túto situáciu riešiť. Toľko prvá interpelácia. Druhá je na pána ministra Počiatka: Vážený pán minister, interpelujem vás ohľadom neúnosného zaťaženia cesty č. 572 cez obec Most pri Bratislave, osobitne nákladnými automobilmi nad 12 ton. Táto situácia bola riešená už v minulosti a v období medzi 26. aprílom 2012 a 27. aprílom 2012 bola na základe pokynu ministerstva dopravy, výstavby a regionálneho rozvoja za aktívnej účasti Národnej diaľničnej spoločnosti v časti Studené smerom do Mostu pri Bratislave osadená dopravná značka B6 Zákaz vjazdu nákladných automobilov. Žiaľ, v tomto roku došlo k odstráneniu tejto značky a k opätovnému vjazdu ťažkej dopravy do obce a tým k návratu do starého neúnosného stavu. Aj na základe petície občanov obce Most pri Bratislave vás chcem požiadať o urýchlené opätovné osadenie tejto značky na rovnakom mieste v zastavanom území obce Most pri Bratislave, časť Studené. Ďakujem. A tretia je adresovaná na pána ministra Dušana Čaploviča: Vážený pán minister školstva, interpelujem vás ohľadom poskytovania dotácií športovcom. Týmto vás žiadam o odpovede. 1. Uviesť presný zoznam mien a výšku dotácií, ktoré boli jednotlivým športovcom udelené. 2. Zoznam kritérií, na základe ktorého sa rozhoduje o udeľovaní dotácií. Ďakujem pekne.
Kubánek, Stanislav, poslanec NR SR (2013-05-16):
Pán predseda, keďže sme odhlasovali pozmeňujúce a doplňujúce návrhy, mám splnomocnenie gestorského výboru odporučiť hlasovať o tom, že prerokovaný vládny návrh zákona prerokujeme v treťom čítaní.
Jurinová, Erika, podpredsedníčka NR SR (2014-11-10):
Poslankyňa Tomanová.
Pčolinský, Peter, podpredseda NR SR (2022-11-09):
Poprosím, overovateľa Moniku Kaveckú, aby nám oznámila výsledok hlasovania o voľbe k podpredsedovi NKÚ a voľbe verejného ochrancu práv.
V. Mečiar, poslanec: (2010-05-25):
Pokiaľ ide o otázky spojené s minulosťou, rád by som upozornil na to, že bolo to Kresťanskodemokratické hnutie, ktoré zatváralo školy s vyučovacím jazykom slovenským na južnom Slovensku. Bolo to Kresťanskodemokratické hnutie, ktoré otváralo školy s vyučovacím jazykom maďarským na južnom Slovensku nad normu, ktorá dovtedy bola bežne dostupná. A bolo to Kresťanskodemokratické hnutie, ktoré sedelo vo vláde a podporovalo uzatvorenie zmluvy, na základe ktorej dodnes, dodnes aj v rozpore s tým, čo hovoril Mikuláš Dzurinda, dostávajú deti nie 15-, ale 20-tisíc forintov na dieťa, ktoré ide do školy s vyučovacím jazykom maďarským. Mne sa nikdy nepodarilo dosiahnuť ekvivalent slovenským deťom, ktoré idú do školy s vyučovacím jazykom slovenským. Takže pamätať si musíme všetko. Ak chceme spojiť nespojiteľné, tak všetky veci majú postupnosť a majú rôzny stupeň dôležitosti. Dnes ten stupeň dôležitosti je, aký odkaz Národná rada Slovenskej republiky pošle do Budapešti. Ak na tomto sa zhodneme, tak sme nesedeli zbytočne. Ostatné potom.
Danko, Andrej, predseda NR SR (2018-05-23):
Dobre, poprosím vás, naozaj sú faktické na reakcie. Nech sa páči, pani Vaľová.
Pellegrini, Peter, predseda NR SR (2014-11-28):
Ďakujem pekne. Ďalším písomne prihláseným a posledným je pán poslanec Kaník. Nech sa páči, máte slovo, pán poslanec.
Hlina, Alojz, poslanec NR SR (2023-12-15):
Ďakujem pekne. Ja už si piatok nenechám pokaziť a včera mi to trochu aj moje plány to polnočné rokovanie narušilo, hrali včera prvýkrát Caravaggio o pol deviatej a mal som, mal som tam ísť (povedané so smiechom) a idem dneska o piatej. Odporúčam. Caravaggio bol génius. A prečo ho spomínam? Že aj preto sa chcem ísť pozrieť, lebo bojím sa, že za chvíľku my budeme, naše deti budú chodiť povinne na možno nejaké dokumenty o inej maliarke Šimkovičovej, že ktoré bude točiť RTVS, tak zatiaľ, kým to príde, ja si pozriem Caravaggio. (Smiech v sále.) Ale bol som sa pozrieť aj, čo bol taký rozmar v tej katedrála svätého Jána na Malte, kde je ten krásny obraz, ale maltézski rytieri boli enormne bohatí, oni fakt nevedeli, že čo s tým, tak to dali do tej katedrály. Potom je taký iný príbeh takého kupca, ktorý vlastne obdivoval v chráme fresky od Tintoretta, ale celá tá societa, ktorá tam bola, bola chudobná. On to aj povedal, že chudobní sú jak kostolné myši, ale od Tintoretta si vymaľovať kostol dajú. Čiže čo tým chcem povedať, že, a zaznelo to tu sprostredkovane aj priamo, asi nie je doba na takéto propagandistické kúsky. Ale tak sa to aj javí. A mne je aj ľúto, že sa to skracuje, ono je to ministerstvo športu a cestovného ruchu a vidíte, už sa to skracuje iba že na ten šport, to už je len kúsok k ministerstvu propagandy, hej, lebo tak viete, že tie vyšportované telá, takéto poznáme také tie propagandistické dokumenty z rokov minulých. Nemáme na to. I keď by človek možno fandil, ale nemáme na to. Tak bojím sa, že z toho mála, čo máme, ešte keď sa to všetko strojí po tých chodbách a po tých autách a kúreniach a služobných cestách a neviem čo, tak možno pre tie deti, čo by aj chceli športovať, nezostane a ten cestovný ruch, to som ani nikdy nedúfal, že by sa niekde... (Prerušenie vystúpenia časomerom.)
Hrušovský, Pavol, poslanec NR SR (2012-11-28):
Ďakujem pekne. Už tým, že tento návrh zákona prerokovávame ako zákon, ktorý bezprostredne súvisí so zákonom o štátnom rozpočte, sme z tejto témy spravili a snažíme sa robiť len ekonomickú tému. Pán poslanec Droba, našou povinnosťou je, ak cítime, že sa niečo zlé deje v spoločnosti, a my to cítime, naozaj táto pliaga zvaná hazard, nech už sa to akokoľvek nezdá nám, tak ožobračuje rodiny, z ľudí robí chudákov, a je povinnosťou nás ako ústavných činiteľov pokúšať sa vytvárať také preventívne mechanizmy, aby sme zabránili narastaniu takéhoto rizika. Tento návrh zákona v podobe, v akej ho vláda navrhla, toto riziko zväčšuje a nie žeby ho umenšovalo. Preto možno isté nepochopenie, lebo váš postoj k životu je trošku iný ako môj, ako mojich kolegov, a môžeme viesť o tom spor, ale v konečnom dôsledku sa nám to môže nevyplatiť všetkým. Preto som sa pokúsil nie vstupovať do normatívnej podoby, ale do akejsi ideovej podoby návrhu zákona a rizík, ktoré s jeho prijatím, tak ako je navrhnutý, súvisia.
Blaha, Ľuboš, poslanec NR SR (2012-10-17):
Ďakujem pekne, pán predseda. Dovoľte iba pripomenúť členom výboru pre európske záležitosti, že o 12.00 hodine, čiže ihneď je výbor v miestnosti číslo 30. Ďakujem.
Kollár, Boris, predseda NR SR (2021-10-27):
S ďalšou faktickou poznámkou vystúpi pán poslanec Čepček. Nech sa páči, máte slovo.
P. Hrušovský, podpredseda NR SR: (2002-05-21):
(Hlasovanie.) 108 prítomných, 106 za, 2 nehlasovali. Návrh sme schválili. Ďakujem, pán poslanec. Teraz poprosím pána poslanca Brňáka, aby ako poverený člen výboru uvádzal hlasovanie k vládnemu návrhu zákona, ktorým sa mení a dopĺňa zákon 328/1996 Z. z., ktorým sa ustanovujú nové sídla a obvody súdov a o zmene a doplnení niektorých ďalších zákonov . Pán poslanec Brňák. P. Brňák, poslanec: Vážený pán predsedajúci, keďže z rozpravy nevyplynuli žiadne iné návrhy, odporúčam, aby Národná rada Slovenskej republiky s poukazom na § 73 ods. 3, písm. c) odporučila prerokovať uvedený návrh v druhom čítaní.
Glváč, Martin, podpredseda NR SR (2018-06-14):
Pani poslankyňa Cséfalvayová.
Hrnčiar, Andrej, podpredseda NR SR (2019-12-03):
Otváram rozpravu v rámci tretieho čítania . Hlási sa niekto do rozpravy? Neprihlásil sa nikto. Vyhlasujem všeobecnú rozpravu za skončenú.
P. Paška, predseda NR SR: (2007-09-11):
Aj pri tomto návrhu je určenou spravodajkyňou pani poslankyňa Košútová.
Blanár, Juraj, podpredseda NR SR (2022-09-21):
Ďakujem. Otváram všeobecnú rozpravu, keďže sme v prvom čítaní k tomuto návrhu zákona. Písomnú prihlášku som neobdržal, takže dávam možnosť prihlásiť sa ústne. Nech sa páči, kto má záujem? Pán poslanec Blcháč, pán spravodajca avizuje, ten sa môže prihlásiť hocikedy, ale evidujem ho. Ak sú všetci, ktorí majú záujem v tejto rozprave vystúpiť, na tabuli, tak uzatváram možnosť prihlásiť sa. Do rozpravy ako prvý pán poslanec Blcháč, nech sa páči.
Kočiš, Eduard, poslanec NR SR (2021-04-01):
Ďakujem pekne za slovo, pán predsedajúci. Pán kolega, tešíte sa z toho, ako zvládate celú situáciu alebo ako sa táto krivka napráva, ako sa situácia zlepšuje. No spýtajte sa ľudí, ktorých sa to všetko bezprostredne týka. Títo ľudia sa z vašich opatrení, ktoré ste stváral ako minister zdravotníctva, vôbec netešili, netešia a myslím, že sa nikdy tešiť nebudú. Ak sa situácia zlepšuje, tak nie preto, že sa začalo testovať, že sa prijímali kaďovaké opatrenia, ktoré naozaj nemali zmysel, ale situácia sa zlepšuje preto, že sa ľudia začali testovať sami. Ale začali sa testovať spôsobom takým, že sa dopovali vitamínmi, antivirotikami, aniparazitikami a takto sa v domácich podmienkach liečili. Kvôli tomuto sa začína situácia zlepšovať. A začína sa zlepšovať kvôli tomu, že sa zlepšuje aj počasie. Čiže naozaj v podmienkach, ktoré začínajú k jari, sa to šírenie vírusov naozaj spomalí, takže nie je to tou vašou zázračnou medicínou, ktorú tuná prezentujete už ako radový poslanec. (Reakcia z pléna.) Viete naozaj len obmedzovať, ale riešenia za rok, kedy ste bol vo funkcii ministra zdravotníctva, ste naozaj neponúkal. Nepresvedčil ste ľudí, nepresvedčil ste odborníkov, nepresvedčil ste skoro nikoho okrem pár vašich najbližších spolupracovníkov, ktorí vám slepo verili. Úrad, ktorý tieto testy schválil, ako ste spomenul, tie samotestovacie, neviem, akým zázrakom k tomuto prišiel, keď výrobca jasne hovorí, že tieto testy nie sú vhodné na samotestovanie, ale potrebuje k tomu adekvátneho pracovníka. Tak ja naozaj neviem, že či úrad pre metrológiu vie viac ako samotný výrobca testovacích súprav.
Pellegrini, Peter, predseda NR SR (2015-06-18):
S reakciou na faktické pán poslanec Mikuš.
Novotný, Viliam, poslanec NR SR (2013-04-30):
Ďakujem pekne. Ja by som sa tiež chcel poďakovať pánovi poslancovi Gálovi za jeho vystúpenie a možno by som trošku pokračoval v intenciách toho, keď popisoval, akým spôsobom sa správa vláda Slovenskej republiky a strana SMER k Národnej rade Slovenskej republiky. Dámy a páni, vláda si z Národnej rady Slovenskej republiky robí srandu. To je fakt. V nedeľu zvolal pán Paška schôdzu s troma bodmi. Veľmi dobre vedel pán predseda Národnej rady, veľmi dobre vedel, prečo to robí, prečo práve v utorok, prečo práve tieto tri body, ktoré by, naozaj ich prerokovanie malo trvať niekoľko desiatok minút. Dnes dramatická tlačovka, pamätáme sa na niečo podobné pri skrátenom legislatívnom konaní k druhému pilieru, a okamžité zaradenie skráteného legislatívneho konania k zákonu o Ústavnom súde, o ktorom minulý týždeň po vláde povedal predseda vlády, že pôjde do riadneho legislatívneho konania. Začína schôdza, pán minister spravodlivosti si sadne na miesto navrhovateľa, lebo veľmi dobre vie, že opozícia môže namietať čokoľvek, mašinéria je spustená, veľký vodca strany SMER už rozhodol, že to bude takto a nič sa na tom nemení. A potom táto schôdza, ktorá absolútne nezaujíma kolegov zo strany SMER, jediné, čo ich zaujíma, je, kedy to už konečne môžu odhlasovať a kedy už konečne opoziční poslanci pochopia, že aj tak na tom nič nezmenia. Dámy a páni zo SMER-u, vysmievate sa z parlamentu, vláda Slovenskej republiky sa vysmieva z parlamentu, Robert Fico sa vysmieva z parlamentu. Len chcem vás upozorniť, že keď sa vysmievate z parlamentu, vysmievate sa z občanov tejto krajiny, lebo ľudí, ktorí tu sedia, poslali občania tejto krajiny do parlamentu.
Čaplovič, Dušan, poslanec NR SR (2011-10-11):
Ďakujem veľmi pekne. Zvolávam výbor pre vzdelávanie, vedu, mládež a šport na 13.15 hodinu.
Grendel, Gábor, podpredseda NR SR (2021-11-02):
S reakciou na faktické poznámky pán poslanci Gyimesi.
Danko, Andrej, predseda NR SR (2019-10-17):
Na vystúpenie pána poslanca dve faktické, pán poslanec Mihál a Bernaťák. Nech sa páči, pán poslanec Mihál.
P. Hrušovský, predseda NR SR: (2003-09-18):
Ešte skôr ako pristúpime k ďalšiemu bodu programu, ktorým sú interpelácie poslancov, chcem poprosiť povereného overovateľa, aby oznámil Národnej rade výsledky tajnej voľby člena Rozhlasovej rady, ktoré sme uskutočnili dnes v predpoludňajšej časti rokovania. Prosím pána poslanca Abrhana o oznámenie výsledkov.
P. Hrušovský, predseda NR SR: (2003-07-02):
(Hlasovanie.) Prítomných je 123 poslancov, za 123. Návrh sme schválili. Ďalší návrh.
Števulová, Zuzana, poslankyňa NR SR (2023-12-08):
Ďakujem, pán Pročko, za vaše vystúpenie, tiež ma veľmi zaujíma téma environmentálnych záťaží a bola by som veľmi rada, keby sme v skrátenom legislatívnom konaní prerokuvávali návrhy zákonov, ktoré by aj reálne v tejto téme pomáhali, lebo som teda desať rokov žila tuto neďaleko vo Vrakuni, kde vieme, že je veľký problém so skládkou chemického odpadu, a teda keby tu bol pán minister, tak by som sa ho rada spýtala, ako napríklad táto skládka bude, alebo teda tento zákon v skrátenom legislatívnom konaní prispeje k riešeniu tejto environmentálnej záťaže, lebo je to tam naozaj katastrofálne. Ľudia nemôžu používať studne ani na zalievanie teda svojich záhrad a podobne a veľmi dlho sa čaká na to riešenie. Takže dobré, že na to upozorňujete. A ďakujem aj na to, že nás upozorňujete, aby sme využívali faktické poznámky, keďže to pomaly začína byť jediná možnosť, ktorú tu ako opoziční poslanci a poslankyne máme, aby sme sa mohli nejakým relevantným spôsobom zapájať do tej diskusie a využívať naše práva, ktoré máme v rokovacom poriadku, keďže tie procedurálne návrhy zjavne nemajú svoj význam a diskusie na výboroch sú také, aké sú. Takže vďaka za to. (Potlesk.)
Horváthová, Eva, poslankyňa NR SR (2021-06-22):
Prosím, dajte hlasovať o návrhu zákona ako o celku s prijatými pozmeňujúcimi návrhmi, gestorský výbor odporúča schváliť.
Blaha, Ľuboš, poslanec NR SR (2023-10-25):
Sľubujem. (Potlesk.)
Pčolinský, Peter, podpredseda NR SR (2023-06-15):
To sa, to sa, to sa, myslím si, že to sa dohodneme počas tej prestávky na rokovanie klubov. Osobne si myslím, že by sme mali hlasovať, kým nedohlasujeme, lebo to nikdy nedohlasujeme...
Mihál, Jozef, poslanec NR SR (2014-12-03):
Ja len krátko, pán minister, vy ste jednoducho rozpočtový mág.
Bugár, Béla, podpredseda NR SR (2018-05-16):
Pán poslanec Krajniak.
Panáček, Milan, poslanec NR SR (2012-10-18):
Ďakujem pekne. Vážený pán predseda, v rozprave vystúpili poslanci Pavol Zajac, Martin Chren, Miroslav Beblavý, Alojz Hlina, Lucia Žitňanská, Pavol Abrhan a Martin Fecko. V rozprave odzneli dva pozmeňujúce návrhy, ktoré podali pán poslanec Martin Chren a Miroslav Beblavý, ktorý zároveň navrhol vyňať na osobitné hlasovanie zo spoločnej správy výborov (IV. časť) body 6, 8 až 10. Pán predseda, najprv dajte hlasovať o pozmeňujúcich návrhoch a doplňujúcich návrhoch zo spoločnej správy, a to o bodoch 1 až 5, 7, 11 až 17 spoločne s odporúčaním gestorského výboru schváliť ich.
Hrušovský, Pavol, podpredseda NR SR (2010-12-16):
Otváram možnosť prihlásiť sa poslancom do rozpravy k prerokovávanému bodu programu ústne. Koniec, páni poslanci. Uplynula lehota na využitie možnosti. Pán poslanec Kaliňák je posledný. Nešpekulujte s tým. Deväť. Je tam niekto, resp. ste tam, pán poslanec. Dobre. Pán poslanec Kaliňák posledný, deviaty poslanec. Pán poslanec Kažimír je dvakrát na svetelnej tabuli. Nech sa páči, pán poslanec Kažimír.
Klus, Martin, podpredseda NRSR (2019-12-05):
Prezentujme sa a hlasujme. (Hlasovanie.) Prítomných 126, za 104, proti nik, zdržalo sa 14 poslancov, nehlasovali 8. Konštatujem, že aj tento bod sme schválili.
Klus, Martin, podpredseda NR SR (2019-10-17):
Ďakujem. Ďalší v rozprave vystúpi pán poslanec Mihál.
Ďuriš Nicholsonová, Lucia, podpredsedníčka NR SR (2017-10-18):
Pán poslanec Bublavý.
L. Žitňanská, poslankyňa: (2009-02-06):
Ja som sa už niekoľkokrát vyjadrila, že kauza skládky v Pezinku je kauza zlyhania štátnych orgánov, ktoré namiesto ochrany verejného záujmu, na ktoré sú zriadené, uprednostnili záujmy súkromných osôb, a dokonca v tomto prípade sme to mali personifikované v tom, že ten, kto rozhodoval alebo mal pozíciu v štátnom orgáne, na ktorom sa o skládke v Pezinku rozhodovalo, mal zároveň svoj osobný záujem na tom, aby skládka v Pezinku sa vybudovala. Čistý konflikt záujmov. Skládka v Pezinku alebo kauza skládky v Pezinku dnes je synonymom toho, ako nemá fungovať právny štát, a dnes je jednou z tých káuz, ktoré vyvolávajú v občanoch nedôveru v právny štát, nedôveru v systém štátnych orgánov, justície, nedôveru v to, že v tomto štáte sa dá dovolať spravodlivosti. Skládka v Pezinku dnes je kauza, ktorá je monitorovaná aj zahraničím. A keď sa rozprávate s ľuďmi zo zahraničia, tak sa vás pýtajú na kauzu skládky v Pezinku. Myslím si, že je to dobrý príklad, na ktorom sa treba pozrieť na systém fungovania štátnych orgánov a súdnictva vôbec a pozrieť sa systémovo na to, ako zabrániť tomu, aby takéto kauzy v budúcnosti nepribúdali, a ako prinavrátiť ľuďom dôveru v štátny aparát a v justíciu. Tento návrh, ktorý predkladá pán poslanec Frešo, je pokusom posilniť pozíciu občanov v tomto procese. Ako som povedala, tento návrh by nebol na stole, pokiaľ by štandardné mechanizmy právneho štátu v našej krajine fungovali tak, ako majú, preto tento návrh budem podporovať. Ďakujem pekne.
Pellegrini, Peter, predseda NR SR (2015-04-23):
Prezentujme sa a hlasujme o druhom procedurálnom návrhu pána poslanca Kollára. (Hlasovanie.) Prítomných 122 poslancov, za hlasovalo 43, proti bolo 53, zdržalo sa 25, nehlasoval 1. Tento návrh sme neschválili.
Číž, Miroslav, podpredseda NR SR (2015-02-18):
Pán poslanec Cicoň.
Glenda, Tibor, poslanec NR SR (2019-06-19):
Pán predsedajúci, dajte, prosím, hlasovať o bodoch 1, 3 až 13, 15, 16, 20 až 39, 41 až 55, 58 až 69 zo spoločnej správy s odporúčaním gestorského výboru schváliť.
P. Paška, predseda NR SR: (2007-12-06):
Ďalšiu otázku položil pán poslanec Juhász a je na pána ministra dopravy, pôšt a telekomunikácií Slovenskej republiky pána Ľubomíra Vážneho a znie: „V akom štádiu sú prípravné práce na výstavbu rýchlostnej cesty R7 z Bratislavy cez Nové Zámky po Lučenec? Aké kroky sa plánujú na budúci rok v tejto investícii?“ Nech sa páči, pán minister dopravy, máte slovo.
Števulová, Zuzana, poslankyňa NR SR (2024-01-09):
Pán minister, ďakujem za vaše vystúpenie, mňa zaujalo niekoľko momentov. V prvom rade teda to, že vy tvrdíte, že celá táto novela a skrátené legislatívne konanie je tu preto, lebo minulá vláda a celé ÚŠP a neviem, čo všetko ešte, sa dopustili vážnych porušení ľudských práv a celkovo sa snažíte nám teraz povedať, že ste v podstate na čele toho boja za ochranu ľudských práv. Ale ja sa pýtam, že kedy toto v SMER-e vlastne vzniklo, lebo však my si tu ešte všetci dobre pamätáme, ako za vlády SMER-u došlo k policajnej razii v Moldave nad Bodvou, ako to bol práve pán minister vnútra Kaliňák, ktorý v rozpore s predbežným opatrením Európskeho súdu pre ľudské práva vyhostil pána Labsiho, za čo sme museli platiť tisícky eur, a zrazu tu máme ten istý SMER, ktorý tu ide naprávať vážne porušenia ľudských práv, pričom si nikdy nezobral ponaučenie z porušenia ľudských práv, ktoré došli a boli spáchané vlastne za ich predchádzajúcich vlád a ku ktorým máme dostatočné množstvo dôkazov, správ ombudsmaniek, rozsudkov ESLP alebo ústavného súdu. To je prosto strašne zaujímavé. Potom tu tvrdíte, sa tu oháňate rozsudkom C-655/2021, ktorý sa týka ochranných známok a toho, že v Bulharsku bol rovnako napísaný priestupok a trestný čin, hej? Takže toto asi má nejakým spôsobom odôvodňovať to, že tu máme rozsiahlu novelu Trestného zákona a majetkových trestných činov. Otočky, to je tiež veľmi zaujímavé, to isté sa deje desať rokov v útvare policajného zaistenia pre cudzincov, keď vyhráme na súde a ich prepustia, za vedenia vášho kolegu ministra vnútra bývalého Kaliňáka nám za to zobrali peniaze, keď sme boli príliš úspešné na súdoch. No a pokiaľ ide o tú ÚŠP, ak máte problém s Danielom Lipšicom, tak zmeňte zákon, prijmite jeho rezignáciu, ale nerušte inštitúciu, veď to je absurdné. (Potlesk.)
Richter, Ján, poslanec NR SR (2021-05-12):
Ďakujem pekne za slovo, pán podpredseda Národnej rady. Vážené panie poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 513. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 529 z 19. apríla tohto roku navrhujem, aby návrh zákona prerokovali tieto výbory: ústavnoprávny výbor, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 11. júna tohto roku a v gestorskom výbore do 14. júna. Prosím, pán predsedajúci, otvorte všeobecnú rozpravu.
Hrušovský, Pavol, poslanec NR SR (2012-10-26):
Ďakujem pekne. Pán predseda, ja by som poprosil, aby ste dali hlasovať o tom, že tlač 208, ktorá je zaradená teraz pod bodom 49, aby sme o nej rokovali dnes v poradí tak, ako sme pôvodne schválili v návrhu programu tejto schôdze. My sme hlasovali naraz o dvoch návrhoch, lebo sú tam traja predkladatelia. Ja rešpektujem to, že pani poslankyňa Nicholsonová je z dôvodov pracovno, teda zdravotných neprítomná, ale ten ostatný zákon predkladajú traja. Takže by som poprosil, keby sme dodržali schválený program schôdze.
Podmanický, Ján, poslanec NR SR (2011-03-30):
Ďakujem pekne. Pán poslanec, v drvivej väčšine z toho, čo ste povedali, môžem s vami súhlasiť. Naozaj, súčasné ministerstvo zahraničných vecí je práve v otázke dvojakého občianstva úplne neaktívne. Pán minister sa schováva, nezúčastnil sa rozpravy o zákone o štátnom občianstve. Ja osobne sa domnievam, že pán minister Dzurinda je najslabší minister zahraničných vecí za posledných 12 rokov. Tíško spinká na svojej stoličke a čaká na chyby Ivety Radičovej, aby mohol prevziať vládne žezlo. To je jeho celá aktivita.
Kavecká, Monika, poslankyňa NR SR (2020-11-12):
Ďakujem. Vážený pán predsedajúci, vážené pani poslankyne, vážení páni poslanci, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona, tlač 334. Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Prosím, pán predsedajúci, otvorte všeobecnú rozpravu. Ďakujem.
Grendel, Gábor, podpredseda NR SR (2021-05-13):
Posledná faktická poznámka – pán poslanec Beluský.
Blanár, Juraj, podpredseda NR SR (2021-10-20):
S faktickou poznámkou, pani Magdaléna Sulanová, nech sa páči.
Ďuriš Nicholsonová, Lucia, podpredsedníčka NR SR (2017-09-14):
S reakciou na faktické poznámky pani poslankyňa Zimenová.
Kadúc, Miroslav, poslanec NR SR (2013-04-30):
Ďakujem. Ja mám toho trošku viacej a dúfam, že to stihnem. Povedali ste, že „vláda uplynutím času prišla na to, že je to treba riešiť“. A to 20 mesiacov nebolo treba riešiť generálneho prokurátora? To nemyslíte vážne?! Tak dôležitú funkciu ste neriešili, až teraz ste na to prišli. Heuréka! Pozrite, nebudete nikoho naháňať po chodbách, no, ale vy ste spravili to, že niektorí poslanci sa o tom ani nedozvedeli, o tej schôdzi, nemali sa ako. Vy ste povedali, že poslal som mail, 10.53. Výborne! Vy máte jednu veľkú výhodu, smeráci, že vaši voliči majú krátku pamäť. Zisťujem, že ten minimálny limit je 6 dní, od stredy dodnes. Uvidíme, ako vám to spočítajú. Ak toto nespočítajú, tak ja už naozaj neviem. Namietali ste, že som povedal, že mám pochybnosti o náhodnosti výboru sudcov Ústavného súdu, a potom ste povedal: „Pokiaľ ja mám vedomosť, verejne sa prerozdeľujú veci.“ Verejne sa prerozdeľujú veci. Kde tam vidíte náhodnosť? Kde tam vidíte náhodnosť? Ja tú náhodnosť nevidím, ja snažím sa, nevidím ju tam. Nie je to, podľa vašich vyjadrení to nie je náhodné. Čo je toto za argumentáciu?! Ja tomu nerozumiem, že voľba bola zlá, teda my sme boli zlí, tak aj vy budete zlí. To je také detinské, detské. A priznám sa, že bez toho, aby som spochybňoval vaše odborné skúsenosti alebo vedomosti, ja by som veľmi rád sa s vami stretol na súde pri nejakom spore, kedy ja budem žalovať niekoho, kto mi spôsobil nejakú zlú skutočnosť, a vy ako jeho právny zástupca poviete: Však, ale aj vy ste to niekedy spravili. Však, ale aj vy ste to robili. No ja by som takého právneho zástupcu nechcel. Nechcel by som takého zástupcu, keby som bol ľud.
Šimečka, Michal, podpredseda NR SR (2023-12-08):
Ďakujem pekne. Pán poslanec Grendel s faktickou.
Malatinský, Tomáš, minister hospodárstva SR (2013-09-12):
Ďakujem pekne. Vážená pani predsedajúca, vážené pani poslankyne, poslanci, vládny návrh zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov, predkladám z dôvodu nutnosti reagovať na problémy aplikačnej praxe, ktoré sa týkajú predovšetkým systému výmazu štátnych podnikov z obchodného registra. Vzhľadom na to, že právny poriadok Slovenskej republiky v súčasnosti neobsahuje právnu úpravu riešenia výmazu štátneho podniku z obchodného registra po zrušení, respektíve skončení konkurzného konania z dôvodu nedostatku majetku na účely úhrady výdavkov a odmenu konkurzného správcu, alebo ak návrh na vyhlásenie konkurzu bol zamietnutý pre nedostatok majetku, alebo ak bolo konkurzné konanie zastavené pre nedostatok majetku, alebo ak bol konkurz zrušený pre nedostatok majetku tak, ako to je ustanovené v Obchodnom zákonníku pre obchodné spoločnosti, súdna prax sa v tejto otázke rozchádza. S cieľom riešiť túto situáciu ministerstvo navrhuje takú právnu úpravu, ktorou sa zrovnoprávni postavenie štátneho podniku pri jeho výmaze z obchodného registra s postavením obchodných spoločností podľa Obchodného zákonníka v tej istej situácii a ktorou sa zosúladí a zjednotí postup súdu pri výmaze štátneho podniku a obchodných spoločností z obchodného registra. Ministerstvo hospodárstva nenavrhuje všeobecnú zmenu kompetencií uložených pôvodným zákonom, ale spresňuje postavenie podniku tak, aby mohol zastupovať vlastníka, teda Slovenskú republiku, pred súdmi a orgánmi verejnej správy v súvislosti s majetkom, s ktorým hospodári. S ohľadom na judikatúru Európskeho súdu pre ľudské práva sa taktiež navrhuje zosúladenie právnej úpravy obsiahnutej v zákone o štátnom podniku so znením Dohovoru o ochrane ľudských práv a základných slobôd, za účelom zamedzenia porušovania jeho čl. 6 ods. 1 tak, aby pohľadávky alebo iné práva, ktoré neboli prihlásené v lehote určenej likvidátorom pri vstupe štátneho podniku do likvidácie, nezanikli. Návrh zákona nezakladá nároky na verejné financie, nebude mať sociálne vplyvy ani vplyv na podnikateľské prostredie, informatizáciu spoločnosti a životné prostredie. Vážená pani predsedajúca, vážené poslankyne, poslanci, dovoľte požiadať vás o schválenie predloženého návrhu zákona. Ďakujem.